Rikunarita-ORG/Wikinium huggingface dataset:
# கனியியல்

**கனியியல்** (*Pomology*) என்பது பழங்களையும் அவற்றை அளிக்கும் தாவரங்களை வளர்ப்பதையும் பற்றிய தாவரவியலின் ஒரு பிரிவாகும். ஆங்கிலத்தில் இது **போமாலஜி** என்றும் ரோமன் மொழிகளின் வழியாக ஃப்ரூட்டி கல்ச்சர் (Fruiti culture) என்றும் அழைக்கப்படுகிறது.

கனியியல் ஆய்வு முதன்மையாக பழ மரங்களின் உடலியங்கியலையும் வளர்ச்சியையும் மேம்படுத்தும் முறைகளையும் ஆராய்வதை நோக்கங்களாகக் கொண்டுள்ளது. மேம்படுத்தும் முறைகள் என்பது பழங்களின் தரத்தை உயர்த்துவதிலும், பழங்களை உருவாக்கும் காலங்களைக் கட்டுப்படுத்துவதையும், உற்பத்திச் செலவுகளைக் குறைப்பதையும் குறிக்கோளாகக் கொண்டுள்ளது. இத்துறையில் ஈடுபடுபவர் கனியியலாளர் என்று அழைக்கப்படுகிறார்.

அமெரிக்க வேளாண்மைத் துறை 1886-ம் ஆண்டு என்றி வான் டேமனின் தலைமையில் கனியியலுக்கான பிரிவைத் தொடங்கியது. இந்தியாவில் தோட்டக்கலை ஆராய்ச்சி நிறுவனம் 1967-ம் ஆண்டில் அமைக்கப்பட்டது. பெங்களூருவில் அமைந்துள்ள இந்த நிறுவனத்தில் கனியியல், காய்கறி மற்றும் அலங்காரத் தாவரங்களைப் பற்றிய ஆராய்ச்சி மேற்கொள்ளப்படுகிறது.

## மேற்கோள்கள்

## வெளி இணைப்புகள்

* American Pomological Society — oldest fruit organization in North America
* German Pomological Society — German fruit organization
# முதனியியல்

|  |
| --- |
| **விலங்கியல்**
தொடரின் ஒரு பகுதி
 |
| **விலங்கியலின் கிளைகள்** |
|
மானிடவியல் ·
தேனீயியல் · எட்டுக்காலியியல்
கணுக்காலியியல் · நீர்ப்பாலூட்டியியல்
சிப்பியோட்டியல் · பூச்சியியல்
நடத்தையியல் · ஒண்டுப்புழுவியல்
ஊர்வனவியல் · மீனியல்
நத்தையினவியல் · பாலூட்டியியல்
எறும்பியல் · உருளைப்புழுவியல்
விலங்கு நரம்பு&நடத்தையியல் · பறவையியல்
தொல்விலங்கியல் · மிதவையுயிரியல்}
முதனியியல் |
| **குறிப்பிடத்தக்க விலங்கியலாளர்** |
|
ஜார்ஜஸ் கவியர் · சார்லசு டார்வின்
வில்லியம் கிர்பி · கரோலசு லின்னேயசு
கான்ட்ராட் லாரென்சு · தாமசு சே
ஆல்ஃப்ர்ட் ரஸல் வல்லேஸ் · மேலும்...  |
| **வரலாறு** |
|
டார்வினுக்கு முன்
டார்வினுக்குப் பின்
இந்தப் பெட்டி: * பார்
* உரை
* தொகு
 |

**முதனியியல்** அல்லது **முதனிலை விலங்கியல்** என்பது முதல் நிலை விலங்குகளைப் பற்றி ஆயும் துறையாகும். இத்துறை சார்ந்த வல்லுனர்களை உயிரியல், மானிடவியல், உளவியல் மற்றும் பல துறைகளில் காணமுடியும். இத்துறை, *ஓமோ* பேரினத்தை, சிறப்பாக *ஓமோ சப்பியன்களை* இயற்பிய மானிடவியலின் ஒரு கிளைத்துறை ஆகும். இத்துறை மனித இன மூதாதைகளான மனிதக் குரங்குகளை ஒத்த இனங்களை ஆய்வு செய்யும் துறையுடனும் பொதுவான ஆய்வுப்பரப்பைக் கொண்டுள்ளது.

தற்கால முதனியியல் பெருமளவு பல்வகைமைத் தன்மை கொண்ட ஒரு அறிவியல். இது, முதனிலை விலங்கு மூதாதைகளின் உடற்கூற்றியல் ஆய்வுகள், முதனிலை விலங்குகளை அவற்றின் வாழிடங்களில் கவனித்துச் செய்யும் கள ஆய்வு, விலங்கு உளவியல் சோதனைகள், மனிதக்குரங்கு மொழி போன்ற பலவற்றை உள்ளடக்குகின்றது. இவ்வாய்வுகள், மனிதனுடைய அடிப்படை நடத்தைகள், அவற்றின் தொன்மையான மூலங்கள் தொடர்பான பல தகவல்களை வெளிப்படுத்தியுள்ளன.

## துறைகள்

முதனியியல், அதனைத் தொடங்கியவர்களின் பண்பாட்டுப் பின்புலத்தில் இருந்து உருவான பல வேறுபாடான துறைகளைக் கொண்டுள்ளது. உண்மையில் இத்துறையேகூட உலகின் பல்வேறு பகுதிகளில் வெவ்வேறு விதமாகக் கையாளப்பட்டு வருவதைக் காணலாம். இவை வேறுபட்ட அணுகுமுறைகள், கோட்பாடுகள், வழிமுறைகள் போன்றவற்றை, மனிதரல்லாத முதனிலை விலங்குகளினதும், அவை மனிதருடன் கொண்டுள்ள தொடர்புகள் குறித்தும் ஆய்வு செய்வதற்குப் பயன்படுத்துகின்றன.

முதனியியல் துறையில் காணப்படும் முக்கிய துறைகளில் மேற்கத்திய முதனியியல், சப்பானிய முதனியியல் என்பவையும் அடங்கும். இவ்விரு துறைகளுக்கும் இடையிலான வேறுபாடுகள், இவற்றின் உருவாக்கத்தின் போது காணப்பட்ட தனித்துவமான பண்பாடு, மெய்யியல் நோக்கு என்பவற்றினால் உருவானவை. முதனியியலின் இவ்விரு பிரிவுகளும், பல ஒத்த கொள்கைகளை அடிப்படையாகக் கொண்டிருந்தபோதும், ஆய்வுக்குரிய இடங்களும், தரவுகளைப் பெறுவதற்கான வழிமுறைகளும் பெரிதும் வேறுபடுகின்றன.
# புரதவியல்

மாதிரி சவ்வு கடத்தல் புரதத்தின் மீது மால்டி பொருண்மை நிரல் ஆய்வு மாதிரிகளின் தானியங்கி தயாரிப்பு
**புரதவியல் (Proteomics)** என்பது புரதங்களின் அமைப்பு, செயல்பாடு, செல்களுக்குள் அவற்றின் செயல்பாடு மற்றும் ஒன்றுக்கொன்று தொடர்பு ஆகியவற்றைப் பற்றிப் பரந்த அளவில் ஆய்வு செய்வது ஆகும் புரதங்கள் என்பவை அனைத்து உயிரினங்களின் முக்கிய பெரிய மூலக்கூறுகள் ஆகும், இவை தசை திசு கட்டமைப்பு இழைகளின் உருவாக்கம், உணவின் நொதி செரிமானம், டி. என். ஏ தொகுப்பு மற்றும் பிரதி போன்ற பல செயல்பாடுகளைக் கொண்டுள்ளன. மேலும் ஒரு உயிரினத்தை தொற்றிலிருந்து பாதுகாக்கும் ஆன்டிபாடிகள் மற்றும் உடல் முழுவதும் முக்கியமான சமிக்ஞைகளை அனுப்பும் ஹார்மோன்கள் ஆகியனவும் புரதங்களின் சில வகைகளாகும்.

புரதத்தொகுதி என்பது ஒரு உயிரினம் அல்லது உயிரணுவால் உற்பத்தி செய்யப்பட்ட அல்லது மாற்றியமைக்கப்பட்ட புரதங்களின் முழு தொகுப்பாகும். புரதவியல் ஆய்வுகள் புதிதாக கண்டுபிடிக்கப்படும் புரதங்களை இனங்காணவும் வகைப்படுத்தவும் உதவுகின்றன.

## வரலாறு மற்றும் சொற்பிறப்பியல்

இரு பரிமாண ஜெல் அறிமுகப்படுத்தப்பட்ட பின்னர் மற்றும் *எஸ்கெரிச்சியா கோலி* என்ற பாக்டீரியத்தின் புரதங்கள் கண்டறியப்பட்ட பிறகு **புரோட்டியோமிக்ஸ்** என்று கருதக்கூடிய புரதங்கள் பற்றிய முதல் ஆய்வுகள் 1974 ஆம் ஆண்டில் தொடங்கின.

**புரோட்டியோம்** என்ற சொல்லானது "புரோட்டின்" மற்றும் "ஜீனோம்" என்ற சொற்களின் கலவையாகும். இது 1994 ஆம் ஆண்டில் மக்குவாரி பல்கலைக்கழகத்தில் பயின்ற ஆய்வியல் நிறைஞர் பட்ட மாணவர் மார்க் வில்கின்ஸ் என்பவரால் உருவாக்கப்பட்டது. பின்பு1995 ஆம் ஆண்டில் மக்குவாரி பல்கலைக்கழகத்தில் முதல் பிரத்யேக புரோட்டியோமிக்ஸ் ஆய்வகம் நிறுவப்பட்டது.

## ஆய்விதழ்கள்

புரதவியல் மற்றும் தொடர்புடைய துறைகளுக்கு ஏராளமான ஆய்விதழ்கள் அர்ப்பணிக்கப்பட்டுள்ளன. புரதங்களைக் பற்றிய ஆய்விதழ்கள் பொதுவாக புரதங்களின் கட்டமைப்பு மற்றும் செயல்பாட்டில் அதிக கவனம் செலுத்துகின்றன, அதே நேரத்தில் புரதவியல் பற்றியஆய்விதழ்கள் முழு புரதத்தொகுதிகளின் பெரிய அளவிலான பகுப்பாய்வு அல்லது பெரிய புரதங்களின் தொகுப்புகளில் அதிக கவனம் செலுத்துகின்றன. சில புரதவியல் பற்றியஆய்விதழ்கள் கீழே பட்டியலிடப்பட்டுள்ளன (அவற்றின் வெளியீட்டாளர்களுடன்).

* *மூலக்கூறு மற்றும் செல்லுலார் புரோட்டியோமிக்ஸ்* (ASBMB)
* *புரோட்டியோம் ஆராய்ச்சி இதழ்* (ஏ. சி. எஸ்.)
* *புரோட்டியோமிக்ஸ் இதழ்* (எல்சேவியர்)
* *புரோட்டியோமிக்ஸ்* (வில்லி)

## மேலும் காண்க

### புரதத் தரவுத்தளங்கள்

### ஆராய்ச்சி மையங்கள்

* ஐரோப்பிய உயிர் தகவலியல் நிறுவனம்
* நெதர்லாந்து புரோட்டியோமிக்ஸ் மையம் (என். பி. சி.)

## மேற்கோள்கள்

## வெளி இணைப்புகள்

வார்ப்புரு:Genomics
# தொகுப்பியக்க உயிரியல்

**தொகுப்பியக்க உயிரியல்** (Systems biology) இந்நூற்றாண்டின் தொடக்கம் முதல் வேகமாக வளர்ந்து வரும் மருத்துவ மற்றும் உயிரியல் ஆய்வுத்துறையாகும். தொகுப்பியக்க உயிரியல் என்பது உயிரியலை அடிப்படையாகக் கொண்டது எனினும் பல்துறை அறிவு மற்றும் முழுமை நோக்கு மூலம் உயிரியக்கத்தின் சிக்கலான கூறுகளை அறிய முயலும் உயிரிமருத்துவ ஆராய்ச்சித் துறையாகும். குறிப்பாக 2000 முதலே இந்த கருத்து உயிரியலின் பல துறைகளிலும் பரவலாக பயன்படுத்தப்பட்டு வருகிறது. இத்துறையில் உயிரிய அமைப்புகளின் பல்வேறு கூறுகளுக்கிடையே உள்ள ஊடாடல்களையும், இத்தகு ஊடாடல்கள் உயிரிய அமைப்புகளுக்கு எவ்விதம் செயற்பாடுகளையும், தன்மையையும் அளிக்கிறது என்பதைக் குறித்து ஆய்வுகள் செய்யப்படுகிறது (உதாரணமாக நொதியங்களும், வளர்சிதைமாற்றத்தில் உருவான பொருட்களும் ஒரு வளர்சிதைமாற்றத் தடவழியில் எவ்விதம் ஊடாடுகின்றன என்பதைக் குறித்த ஆய்வுகள்).

## மேற்கோள்கள்
# இரனன்குலேசியே

| இரனன்குலேசியே புதைப்படிவ காலம்: Early Cretaceous–Recent |
| --- |
|  |
| *Ranunculus auricomus* |
| உயிரியல் வகைப்பாடு  |
| திணை: | தாவரம் |
| *உயிரிக்கிளை*: | பூக்கும் தாவரம் |
| *உயிரிக்கிளை*: | மெய்இருவித்திலி |
| வரிசை: | Ranunculales |
| குடும்பம்: | **இரனன்குலேசியே** Juss. |
| மாதிரிப் பேரினம் |
| *Ranunculus* L. |
| துணைக் குடும்பங்கள் |
| * Hydrastidoideae
* Glaucidioideae
* Coptoideae
* Thalictroideae
* Ranunculoideae
 |

**இரனன்குலேசியே** (தாவர வகைப்பாட்டியல்:*Ranunculaceae*, *buttercu, crowfoot family*; இலத்தீன் rānunculus "little frog") என்பது பன்னாட்டு தாவரவியல் அமைப்பினர், ஏற்றுக்கொண்டு அறிவித்த, தனித்துவமுள்ள தாவரக் குடும்பங்களில் ஒன்றாகும். இக்குடும்பத்தைக் கண்டறிந்த தாவரவியலாளர், Juss. ஆவார். இங்கிலாந்திலுள்ள கியூ தாவரவியற் பூங்கா, இக்குடும்பத்தைக் குறித்து வெளியிட்ட, முதல் ஆவணக் குறிப்பு 1789 ஆம் ஆண்டு வெளிவந்துள்ளது.

## இக்குடும்பத்தின் பேரினங்கள்

இக்குடும்பத்திலுள்ள பேரினங்களில், மொத்தம் 51 பேரினங்களே பன்னாட்டு அறிஞர்களால் ஏற்றுக் கொள்ளப்பட்டு, அறிவிக்கப்பட்டுள்ளன. அவைகளை கீழே காணலாம்.

1. Aconitum L.
2. Actaea L.
3. Adonis L.
4. Anemoclema (Franch.) W.T.Wang
5. Anemonastrum Holub
6. Anemone L.
7. Anemonella Spach
8. Anemonoides Mill.
9. Anemonopsis Siebold & Zucc.
10. Aquilegia L.
11. Arcteranthis Greene
12. Asteropyrum J.R.Drumm. & Hutch.
13. Beesia Balf.f. & W.W.Sm.
14. Calathodes Hook.f. & Thomson
15. Callianthemoides Tamura
16. Callianthemum C.A.Mey.
17. Caltha L.
18. Clematis L.
19. Coptis Salisb.
20. Cyrtorhyncha Nutt.
21. Delphinium Tourn. ex L.
22. Dichocarpum W.T.Wang & P.K.Hsiao
23. Enemion Raf.
24. Eranthis Salisb.
25. Eriocapitella Nakai
26. Glaucidium Siebold & Zucc.
27. Gymnaconitum (Stapf) Wei Wang & Z.D.Chen
28. Halerpestes Greene
29. Hamadryas Comm. ex Juss.
30. Helleborus Tourn. ex L.
31. Hepatica Mill.
32. Hydrastis J.Ellis ex L.
33. Isopyrum L.
34. Knowltonia Salisb.
35. Leptopyrum Rchb.
36. Megaleranthis Ohwi
37. Metanemone W.T.Wang
38. Nigella L.
39. Oxygraphis Bunge
40. Paraquilegia J.R.Drumm. & Hutch.
41. Paroxygraphis W.W.Sm.
42. Peltocalathos Tamura
43. Pulsatilla Mill.
44. Ranunculus L.
45. Semiaquilegia Makino
46. Staphisagria Hill
47. Thalictrum Tourn. ex L.
48. Trautvetteria Fisch. & C.A.Mey.
49. Trollius L.
50. Urophysa Ulbr.
51. Xanthorhiza Marshall

## மேற்கோள்கள்

## வெளியிணைப்புகள்

விக்கிமீடியா பொதுவகத்தில்,
 Ranunculaceae
என்பதில் ஊடகங்கள் உள்ளன.

விக்கியினங்கள் தளத்தில் பின்வரும் தலைப்பில் தகவல்கள் உள்ளன:
Ranunculaceae
# பனிப்பூண்டு

| பனிப்பூண்டு |
| --- |
|  |
| *Drosera tokaiensis* |
| உயிரியல் வகைப்பாடு |
| திணை: | தாவரம் |
| தரப்படுத்தப்படாத: | பூக்கும் தாவரம் |
| தரப்படுத்தப்படாத: | இருவித்திலைத் தாவரம் |
| தரப்படுத்தப்படாத: | Core eudicots |
| வரிசை: | Caryophyllales |
| குடும்பம்: | Droseraceae |
| பேரினம்: | துரோசீரா L. |
| இனங்கள் |
|
See separate list. |

**பனிப்பூண்டு** அல்லது **துரோசீரா** (Sun dew) எனப்படுவது துரொசீரேசியே குடும்பத்தைச் சேர்ந்த ஒரு பூச்சியுண்ணும் தாவரமாகும். துரோசீரா பேரினத்தில் ஏறக்குறைய 194 இனங்கள் காணப்படுகின்றன.

தாவர இலைகளில் இருந்து நார் போன்ற அமைப்புகள் மேல் நோக்கி வளரும். இத்தாவரங்களின் உச்சியிலுள்ள சுரப்பிகளால் சுரக்கப்படும் சுரப்புகள் பனித்துளி போல பிரகாசிக்கும். இச்சுரப்பு மணம்,நிறம் என்பன அற்றதாக பூவின் அமுதம் போல காட்சியளிக்கும்.இதனால் கவரப்படும் பூச்சிகள் இச்சுரப்பில் ஒட்டிக்கொள்ளும். இச்சுரப்பிலுள்ள சமிபாட்டு நொதியங்கள் இறந்த பூச்சியை சமிபாடடையச் செய்யும்.

அந்தாட்டிக்கா தவிர்ந்த எல்லா நாடுகளிலும் அமிலத்தன்மையுள்ள நீர்ப்பாங்கான சூழலில் பனிப்பூண்டுத் தாவரம் காணப்படும்.

## இயல்புகள்

Drosera zonaria இன் நிலங்கீழ் கிழங்கு வளர ஆயத்தமாக
பனிப்பூண்டு ஒரு பல்லாண்டுத் தாவரம். மிக அரிதாக ஆண்டுத் தாவரங்களும் காணப்படும். இனங்களுக்கு ஏற்ப அதன் நிலத்திலிருந்தான 1 சதம மீட்டருக்கும் (0.4 அங்குலம்) 1 மீட்டருக்கும் (39 அங்குலம்) இடைப்பட்டதாக இருக்கும். ஏறிகளின் படரும் கொடி 3 மீட்டர் வரை இருக்கும் (10 அடி) எ.கா:Drosera erythrogyne. பனிப்பூண்டுகள் 50 வருடங்கள் வரை உயிர்வாழக்கூடியது.

## ஆதாரங்கள்
# உயிரி எரிபொருள்

**உயிரி எரிபொருள்** (*biofuel*) என்பது அண்மையில் செத்துப் போன உயிரிப் பொருட்களில் இருந்து (குறிப்பாகப் புதர் அல்லது தாவரம்) உருவாக்கப்படும் எரிபொருளாகும். அது திண்மமாகவோ, திரவமாகவோ, வளிமமாகவோ இருக்கலாம். புதைபடிவ எரிபொருளும் (*fossil fuels*) இதுபோன்றே உயிரி மற்றும் தாவர மூலங்களில் இருந்து பெறப்பட்டாலும், அந்த உயிரிகள் பல்லாயிரம் காலத்துக்கும் முன்னரே இறந்து போனவை.

பொதுவாக, உயிரி எரிபொருள் என்பது எந்தவொரு கரிம (உயிரி) மூலத்தினின்றும் உருவாக்க இயலும். ஆனால், அவற்றில் பரவலாய்ப் பயன்படுவது சூரிய ஒளியைப் பெற்று ஒளிச்சேர்க்கை செய்யும் தாவர இன வகைகளே. உயிரி எரிபொருள் உருவாக்கப் பல வகையான தாவரங்கள் பயன்படுகின்றன.

உயிரி எரிபொருட்கள் உலகெங்கும் பயன்படுத்தப் படுகின்றன. உயிரி எரிபொருட் தொழிற்சாலைகள் ஐரோப்பா, ஆசியா, மற்றும் அமெரிக்க நாடுகளில் பரவலாகி வருகின்றன. பெரும்பாலும் வாகன எரிபொருளாக இவை பயன்படுகின்றன.

உயிரி எரிபொருட்களுக்கான தேவை அதிகரிக்க அதிகரிக்க அதனால் சில பிரச்சினைகளும் உண்டாகின்றன. இவற்றிற்கான மூலப்பொருட்களைப் பயிர் செய்ய வேண்டிக் காடுகள் அழிவதும், உணவுப் பொருட்களுக்குத் தட்டுப்பாடு உண்டாவதும் குறிப்பிடத்தக்க பிரச்சினைகள். விளைச்சலை அதிகரிக்க வேண்டிப் பயன்படுத்தப்படும் பூச்சிக்கொல்லி மருந்துகள் முதலியனவற்றால் சுற்றுச்சூழல் மற்றும் நீர்நிலைகள் மாசடைவதும் உண்டு.

உயிரி எரிபொருள் உற்பத்தியை நுட்பியல் வழியாகப் பார்க்கும் போது குறிப்பாக இரண்டு முறைகளைக் கருதலாம்.

* கரும்பு, சர்க்கரைவள்ளிக்கிழங்கு முதலியனவற்றைக் கொண்டு ஈசுட்டு மூலம் நொதிக்க வைத்து எத்தனால் என்னும் எரிபொருள் தயாரிப்பது
* இயற்கையாக நெய் உருவாக்கும் தாவரங்களை (எ-டு ஆமணக்கு) வளர்த்து, அவற்றில் இருந்து நெய்யை எடுப்பது. இந்த நெய்களைச் சூடாக்கினால் அவற்றின் பிசுக்குமை குறையும் என்பதால், அவற்றை நேரடியாக டீசல் எந்திரங்களில் எரிக்கலாம். அல்லது, இந்த நெய்களை வேதிச்செலுத்தங்கள் (chemical processes) மூலம் [[உயிரி எரிபொருள்(டீசல்) தயாரிக்க உபயோகிக்கலாம்.

இவை தவிர, வெறும் மரம்/கட்டைகளை வைத்து மரவளி, மெத்தனால், எத்தனால் போன்ற எரிபொருட்களையும் உருவாக்கலாம் என்று ஆராய்ச்சியாளர்கள் முனைந்து கொண்டிருக்கிறார்கள்.

## காண்க

* நுண்ணுயிரெரிபொருள்
* உயிரி தீசல்

## மேற்கோள்கள்
# இடை பூக்கும் தாவரம்

| இடை பூக்கும் தாவரம் |
| --- |
|  |
| *Liriodendron tulipifera* |
| உயிரியல் வகைப்பாடு  |
| திணை: | தாவரம் |
| *உயிரிக்கிளை*: | பூக்கும் தாவரம் |
| *உயிரிக்கிளை*: | **இடை பூக்கும் தாவரம்** |
| Groups |
| * Magnoliids
* Chloranthales
* ஒருவித்திலை
* Ceratophyllales
* மெய்இருவித்திலி
 |
| வேறு பெயர்கள் |
| * Core angiosperms
 |

**இடை பூக்கும் தாவரம்** (தாவர வகைப்பாட்டியல்: *Mesangiospermae*, ஆங்கிலம்:core flowering plants) என்பது பூக்கும் தாவரங்களின் இரு பெரும் பிரிவுகளில் ஒன்றாகும். மற்றொன்று அடித்தள பூக்கும் தாவரம் எனலாம்.(basal flowering plants) 'Mes-' என்ற சொல்லானது இடையில்; நடுவில் என்ற பொருளில் வருகிறது. இத்தாவரத்தொகுதியில், 350,000 தாவரயினங்கள் உள்ளன. பூக்கும் தாவரத் தொகுயின் 99.95% தாவரங்கள், இந்த இடை பூக்கும் தாவரத் தொகுதியின் கீழ் அமைந்துள்ளன. இதல் அடங்காத பூக்கும் தாவரயினங்கள் 175 மட்டுமே ஆகும். அவை கீழ் பூக்கும் தாவரத் தொகுதியாக அறிவிக்கப்பட்டுள்ளது.

## உயிரிக்கிளை படம்

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **உயிரிக்கிளை படம்: தொகுதிப் பிறப்பு என்பதுள், இடை பூக்கும் தாவரத் தொகுதியின் நிலை ( APG IV (2016)**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| பூக்கும் தாவரம் |

|  |  |
| --- | --- |
|  |
Amborellales  |
|  |
|  |

|  |  |
| --- | --- |
|  |
Nymphaeales  |
|  |
|  |

|  |  |
| --- | --- |
|  |
Austrobaileyales  |
|  |
|  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **இடை பூக்கும் தாவரம்** |

|  |  |
| --- | --- |
|  |
magnoliids  |
|  |
|  |
Chloranthales  |
|  |
|  |

|  |  |
| --- | --- |
|  |
ஒருவித்திலை  |
|  |
|  |

|  |  |
| --- | --- |
|  |
Ceratophyllales  |
|  |
|  |
மெய்இருவித்திலி  |
|  |

 |
|  |

 |
|  |

 |
|  |

 |
|  |

 |
|  |

 |
|  |

 |
|  |

 |
கீழ் பூக்கும் தாவரம்
இடை பூக்கும் தாவரம் |

 |

## மேற்கோள்கள்
# தாவரவியல் பூங்கா

உதகையில் உள்ள தாவரவியல் பூங்கா
பல்வகைத் தாவரங்களை வளர்க்கும் இடம் **தாவரவியல் பூங்கா** ஆகும். தாவரங்களை வளர்த்து, பாதுகாத்து, வகைப்படுத்தி அவற்றைப் பற்றி ஆராய்ச்சி செய்வதே தாவரவியல் பூங்காக்களின் முக்கிய நோக்கம். தாவரங்களை பொதுமக்களுக்கு காட்சிப்படுத்தி அவற்றைப் பற்றிய அறிவைப் பகிர்வதும் பெரும்பாலான தாவரவியல் பூங்காக்களின் நோக்காக அமைகிறது.

தமிழ்நாட்டின் தலைநகரான சென்னையில் செம்மொழிப்பூங்கா என்ற பெயரில் தாவரவியல் பூங்கா அமைந்துள்ளது.

## மேற்கோள்கள்
# காழ்க்கலன் மூலகம்

மேற்புறம்: கருவாலி மரத்தின் **அலகிடு எதிர்மின்னி நுண்ணோக்கி** மூலம் எடுக்கப்பட்ட படம்; கீழ்புறம்: **ஊடுருவி எதிர்மின்னி நுண்ணோக்கி** மூலம் எடுக்கப்பட்ட படம்
**காழ்க்கலன் மூலகம்** என்பது (ஆங்கிலம்: Vessel element) காழ் இழையத்தின் நான்கு வகை உயிரணுக்களில் ஒன்றாகும். காழ்க்கலன் மூலகம், காழ்க் குழற்போலிகள், காழ்நார்கள், காழ்ப் புடைக்கலவிழையம் முதலிய நால்வகை உயிரணுக்களும் ஒன்றிணைந்து, தொகுப்பாகச் செயற்படுகின்றன. இந்நான்கின் ஒருங்கிணைந்த தொகுப்பானது, தாவரத்திற்குத் தேவையான கனிம உப்புக்களையும், நீரையும் வேரிலிருந்து, தாவரத்தின் பிற பகுதிகளுக்குக் எடுத்து செல்லும் பணியைச் செய்கின்றது.

## கட்டமைப்பு

காழ்க்கலன் மூலகங்களின் முனைகள் துளையுடன் (Perforate) காணப்படுகின்றன. இதனால் இவை துளைகளற்ற காழ்க் குழற்போலிகளிலிருந்து வேறுபடுகின்றன. காழ்க்கலன் மூலகங்கள் காழ்க் குழற்போலிகளிலிருந்து விருத்தியடைந்திருக்கலாம் என நம்பப்ப்படுகின்றது. இவற்றின் உயிரணு அறை, காழ்க் குழற்போலிகளின் உயிரணு அறையைக் காட்டிலும் அகன்றவை. துளைகளுடைய குறுக்கு சுவரினால் பிரிக்கப்பட்டிருக்கும் இவற்றின் உயிரணுக்கள், தாவரத்தின் நீள் அச்சுக்கு இணையாக, ஒன்றின் முனையின் மீது மற்றொன்றாக அமைந்துள்ளன. இவற்றின் முனையில் உள்ள குறுக்கு சுவர் முழுவதுமாக அழியுமாயின் ஒரு பெரிய ஓட்டை கொண்ட துளைத்தட்டு உருவாகிறது. இது ஒற்றைத்துளைத்தட்டு (Simple perforation plate) எனப்படும் . எ.கா. மாஞ்சிஃபெரா. துளைத்தட்டில் பல ஓட்டைகள் காணப்பட்டால், அது பல்துளைத்தட்டு (Multiple perforation plate) எனப்படும். எ.கா. லிரியோடென்ட்ரான். காழ்க்கலன் மூலகங்களின் இரண்டாம் உயிரணுசுவரும் காழ்க் குழற்போலிகளைப் போலவே வளையத்தடிப்பு, சுருள் தடிப்பு, ஏணித் தடிப்பு, வலைத்தடிப்பு அல்லது குழித்தடிப்புடன் காணப்படுகிறது.

பூக்கும்தாவரங்களில் நீரைக் கடத்தும் முக்கியக்கூறுகளாக, காழ்க்கலன் மூலகங்கள் உள்ளன. இவை வித்துமூடியிலிகளிலும், தெரிடொ-ஃபைட்டா (Pteridophyta) களிலும் காணப்படவில்லை. ஆனால் நீட்டம் (Gnetum) என்ற வித்துமூடியிலித் தாவரத்தில் இவை காணப்படுகின்றன. இவற்றின் முக்கியப் பணி நீரையும், கனிம உப்புக்களையும் கடத்துவதாகும். இது தாவரத்திற்கு வலிமையையும் அளிக்கிறது.

## மேற்கோள்கள்

## மேலும், விவரங்கள்

* Niklas, Karl J. (1997) *The Evolutionary Biology of Plants*. Chicago and London: The University of Chicago Press. பன்னாட்டுத் தரப்புத்தக எண் 0-226-58082-2.
* Schweingruber, F.H. (1990) *Anatomie europäischer Hölzer - Anatomy of European woods.* Eidgenössische Forschungsanstalt für Wald, Schnee und Landscaft, Birmensdorf (Hrsg,). Haupt, Bern und Stuttgart.
* Timonen, Tuuli (2002). *Introduction to Microscopic Wood Identification*. Finnish Museum of Natural History, University of Helsinki.
* Wilson, K. & D.J.B. White (1986). *The Anatomy of Wood: its Diversity and variability.* Stobart & Son Ltd, London
# இலமியேசியே

| Mint family |
| --- |
|  |
| *Lamium purpureum* L. |
| உயிரியல் வகைப்பாடு  |
| திணை: | தாவரம் |
| *உயிரிக்கிளை*: | பூக்கும் தாவரம் |
| *உயிரிக்கிளை*: | மெய்இருவித்திலி |
| *உயிரிக்கிளை*: | தாரகை |
| வரிசை: | புதினா வரிசை |
| குடும்பம்: | **இலமியேசியே** Martinov |
| மாதிரிப் பேரினம் |
| *Lamium* L. |
| Genera |
|
See text |

**இலமியேசியே** அல்லது **லேபியேட்டே** (**Lamiaceae** அல்லது **Labiatae** ) என்பது பூக்கும் தாவரத்தைச் சேர்ந்த ஒரு குடும்பம் ஆகும். பொதுவாக இந்க் குடும்பத்தைச் சேர்ந்த பல தாவரப் பகுதிகள் அனைத்தும் நறுமணமுள்ளவை இதில் திருநீற்றுப்பச்சை, புதினா, ரோசுமேரி, சாக், சாவரி, மார்ஜோராம், ஆர்கனோ, ஹைசோப், வறண்ட தைம், லாவெண்டர், பெரில்லா போன்ற பரவலாகப் பயன்படுத்தப்படும் சமையல் மருத்துவ மூலிகைகள் அடங்கும். இதில் சில இனங்கள் புதர், மரம் ( தேக்கு போன்றவை) அல்லது, அரிதாக, கொடிகள் என பலவகை தாவரங்களைக் கொண்டவையாக உள்ளன இக்குடும்பத்தில் உள்ளன தாவரங்கள் பரவலாக பயிரிடப்படுகிறன. இவற்றின் நறுமண குணங்களுக்காக மட்டுமல்லாமல், சாகுபடி எளிதாகவும் இருக்கிறதால் சாகுபடி செய்யப்படுகின்றன. ஏனெனில் இவற்றில் பல தாவரங்களின் தண்டை வெட்டி நட்டாலே பற்றிக்கொள்பவையாக உள்ளன.   இவற்றின் இலைகளை உண்ணுவதற்கு வளர்க்கப்படுவதல்லாமல், சில *கோலியஸ்* போன்ற அலங்கார தாவரங்களாகவும் வளர்க்கப்படுகின்றன. சில இவற்றில் உள்ள விதைக்காகவும் வளர்க்கப்படுகிறன. அதாவது *சால்வியா ஹிஸ்பானிகா* (சியா), அல்லது அவற்றின் உண்ணக்கூடிய கிழங்குகள் விளையக்கூடியவையான *பிளெக்ட்ரான்டஸ் எடுலிஸ்*, *பிளெக்ட்ரான்டஸ் எஸ்குலெண்டஸ்*, *சிறுகிழங்கு* மற்றும் *ஸ்டாச்சிஸ் அஃபினிஸ்* (சீன கூனைப்பூ) போன்றவை வளர்க்கபடுகின்றன..

இந்தக் குடும்பத்தாவரங்கள் உலகம் முழுக்க பரவியுள்ளன. இந்தக் குடுபத்தில் சுமார் 236 பேரினங்கள் உள்ளன, மேலும் இவை 6,900 முதல் 7,200 இனங்கள் கொண்டவை எனக் கூறப்பட்டுள்ளன, ஆனால் உலக சரிபார்ப்பு பட்டியல் இவற்றின் எண்ணிக்கையை 7,534 என பட்டியலிடுகிறது. *சால்வியா* (900), *ஸ்கூட்டெல்லாரியா* (360), *ஸ்டாச்சிஸ்* (300), *பிளெக்ட்ரான்டஸ்* (300), *ஹைப்டிஸ்* (280), *டீக்ரியம்* (250), *வைடெக்ஸ்* (250), *தைமஸ்* (220) மற்றும் *நேபெட்டா* (200) ஆகியவை மிகப் பெரிய இனங்களாகும். *கிளெரோடென்ட்ரம்* ஒரு காலத்தில் 400 க்கும் மேற்பட்ட இனங்கள் கொண்ட ஒரு இனமாக இருந்தது, ஆனால் 2010 வாக்கில் இது சுமார் 150 ஆகக் குறைக்கபட்டது.

## விளக்கம்

இந்க் குடும்பத் தாவரங்களானது இலையுடிச் செதில்களற்ற தனி இலைகளாக உள்ளன. இவற்றில் குறுக்குமறுக்கு எதிா் இலையடுக்கம் பொதுவாகக் காணப்படுகிறது. பொதுவாக கணுவில் ஒருவட்ட அடுக்கில் மலா்களைப் பெற்ற மஞசாி காணப்படுகிறது. பூவடிச் செதில்களும், பூக்காம்புச் செதில்கள் காெண்ட இரு பாலுறுப்புகளைப் பெற்ற இருபக்கச் சமச்சீரான ஐந்தங்க கீழ்மட்ட சூற்பை மலா்கள் உள்ளன. இதன் புல்லிவட்டமானது ஐந்து இணைந்த இதழ்கள் கொண்டது. தொடு இதழ் அல்லது அடுக்கிதழ் ஒழுங்கில் இவை உள்ளன. இவற்றின் அல்லி வட்டமானது ஐந்து இணைந்த இதழ்கள் அடுக்கிதழ் ஒழுங்கில் அமைந்துள்ளன. மகரந்தத்தாள் வட்டமானது அல்லிக்குழல் இணைந்த, சமநீளமற்ற இரு ஜோடித் தாள்கள் உள்ளன. இவற்றுள் கீழ் ஜோடித் தாள்கள் மேல் ஜோடியை விட நீளமானவை. இதன் சூலக வட்டமானது மேற்மட்ட சூற்பை கொண்டது. இரு சூலக இலைகள் இணைந்து இரு அறைகளைப் பெற்றுள்ளது. இதன் கனிகள் உலா் வெடியாக் கனியாகிய கொட்டைக்கனி காணப்படுகிறது.

## குறிப்புகள்
# சிறுதானியம்

முத்து தினை
**சிறுதானியம்** (*Millet*) என்பது வரகு, சாமை, தினை, குதிரைவாலி, கம்பு, கேழ்வரகு, சோளம் ஆகிய உருவில் சிறியதாக உள்ள தானிய வகைகளைக் குறிக்கும்.

சிறுதானியங்கள் பழந்தமிழர் உணவில் பெரும் பங்கு வகித்தது என்பதை பல்வேறு சங்க இலக்கியங்கள் வாயிலாக அறியமுடிகிறது. மேலும் திருக்குறளில் பல்வேறு பாக்களில் பனை என்பதற்கு எதிர்பதமாய் தினை பயன்படுத்தப்பட்டுள்ளது. மேலும் வள்ளியை முருகன் தினைக்களத்தில் சந்தித்ததை வள்ளி திருமண கதைப் போக்கில் அறிகிறோம். இவ்வகைத் தகவல்கள் வாயிலாக சிறுதானியம் என்பது பாரம்பரிய உணவு என நிறுவயியலும்.

பாரம்பரிய உணவு வகைகளில் உடலுக்குத் தேவையான ஊட்டச்சத்தினை சிறுதானியங்கள் அளிக்கின்றன என்று உணவியல் நிபுணர்கள் கூறுகின்றனர். மேலும் இன்றைய காலச்சுழலான குறைவான மழைப் பொழிவு, குன்றிய மண்வளம், தேவைக்கதிகமான உரப்பயன் பாடு அது ஏற்படுத்தும் சூழல் கேடுகள், வேளாண் இடுபொருள் விலை ஏற்றம் போன்றவை சிறுதானியமே வருங்கால உணவு என கருத வழிவகுக்கிறது.

* ராகி ரொட்டி, விரல் தினை தட்டை ரொட்டி, கர்நாடகா, இந்தியா
* ராகி மட்டி, கேழ்வரகு மாவு கட்டிகள்
* அவோகோஷி, மிட்டாய் செய்யப்பட்ட தினை பஃப்ஸ், ஜப்பானின் ஒசாகாவின் ஒரு சிறப்பு உணவு.
* ஹனோய், வியட்நாமில் உள்ள ஒரு சிறப்பு இனிப்பு சிற்றுண்டி
* டோங்பா, நேபாளம் மற்றும் சிக்கிமில் இருந்து தயாரிக்கப்படும் தினை சார்ந்த மதுபானம்.

## மேற்கோள்கள்